KATALOGOAREN OINARRIZKO ERABILERA
Unibertsitate bibliotekako funts eta bilduma guztiak katalogoan daude jasota.
Bertan topa ditzakezu bai paperean edo euskarri fisikoan ditugun funtsak,
bai eta baliabide elekronikoak ere.
Dokumentu bat topatzeko oinarrizko datuak baldin badituzu
erraz topatuko duzu dokumentu hori katalogoaren bitartez.
Bilaketa sinplea gako-hitzen bitartez egin dezakezu.
Eskura ditugun datuak izenburua eta egileak dira gehienetan.
Adibidez, Philip Kotler-en Marketinaren oinarriak liburua topatzeko,
izenburuaren hitz batzuk eta egilearen abizena sartzea nahikoa da.
Laukitxoan idazten hasten zarenean,
bilaketa izenburuan egitea iradokitzen dizula konturatuko zara.
Hau da, bilaketa aukeretako bat.
Egilea gehitzen baduzu
normalean liburu hori agertuko zaizu lehen emaitzetan
Ezkerreko zutabean Mundu osoko biblioteka aukera azaltzen da.
Aukera hori, EHUko katalogoa .
OCLC WorlCat katalogo kolektiboaren partaidea delako agertzen da.
Hala ere, lehenetsitako aukera bilaketak EHUra mugatzen dituena da.
EHUko kideek bertako baliabideetara baitute sarbidea.
Bilaketaren emaitzak hainbat formatutan badaude,
formatu elektronikoak agertuko dira hasieran.
Liburu elektronikoetara sartzeko
Liburu elektronikoa estekan klik egin behar duzu.
Bertan agertuko zaizkizu liburu elektronikora
sarbidea eskaintzen duten plataformetako estekak.
Harpidetzapeko plataforma bada,
katalogoan saioa hasi beharko duzu,
kasu honetan bezala.
Informazio gehiago behar baduzu,
ikusi Nire kontua aktibatzearen abantailak Biblioklipa.
Sarbidea irekikoa baldin bada, zuzenean sartuko zara estekaren bidez.
Liburu inprimatuak diren kasuetan
izenburuaren gainean klik eginda
liburuaren inguruko informazio zabalagoa agertuko zaizu:
kokapena, ale kopurua, mailegu motak, ikusiko dituzu.
Mailegatuta dauden aleetan itzulera data ere ikus dezakezu.
Maileguan edo beste biblioteka batean dagoen ale bat
erreserbatu edo eskatzeko aukera ere baduzu.
RESERVAR / ESKATU botoia erabiliz.
Saioa hasi beharko duzu horretarako.
Ikusi Erreserbak nola egin Biblioklipa informazio gehiago izateko.
Zure bibliotekan erabilgarri dauden liburuen kasuan
signatura topografikoa hartu behar duzu kontuan
baldetan duen kokapena ezagutzeko.
Nola bilatu ez badakizu galdetu liburuzain bati eta
berak azalduko dizu zein den antolaketa.
Erregistroak beste aukera batzuk ere ematen dizkizu,
Aipamena botoian klik eginda
aipamenak kopiatu eta kudeatzeko aukera duzu
Estilo bibliografikoa aukeratu
eta aipamena kopiatu ahal izango duzu zure dokumentuetan txertatzeko.
Erregistroaren esteka iraunkorra ere lortu dezakezu
gorde edo beste norbaitekin partekatzeko.
Posta elektronikoz bildatzeko aukera hor dago,
Zure buruari edo beste edonori bidaltzeko.
Azkenik, erregistroa gorde dezakezu.
Nire itemak ataletik gordeta dituzun item guztien aipamenak lortu
edo erregistroak posta elektronikoz denak batera bidal ditzakezu.